A. Názov kvalifikácie: účtovník

B. Číselné označenie: 4311

C. Povolanie, ktorého sa kvalifikácia týka: administratívni pracovníci v účtovníctve

D. Kvalifikačný štandard - účtovník
•	Táto kvalifikácia je popísaná vo forme kvalifikačného štandardu a hodnotiaceho štandardu. Kvalifikačný štandard sa skladá z vedomostí, zručností a schopností, ktoré sa vyžadujú pre vykonávanie tejto profesie.
•	V kvalifikačnom štandarde sú stanovené odborné vedomosti a odborné zručnosti, potrebné na výkon daného povolania. 
•	Všeobecné schopnosti sú neoddeliteľnou súčasťou každej kvalifikácie a úroveň ich nadobudnutia je popísaná a obsiahnutá v hodnotiacom štandarde.  
•	Odborné schopnosti definujú požiadavky potrebné  na výkon odbornej činnosti  v rámci každej kvalifikácie a úroveň ich nadobudnutia je popísaná a obsiahnutá v hodnotiacom štandarde
•	Predmetom akreditácie vzdelávacieho programu je iba vzdelávacia činnosť zameraná na získanie odborných vedomostí a odborných zručností jednotlivca.

Odporúčaný minimálny rozsah špecializácie: 240 hodín 
z toho teória: 140 hodín
z toho prax: 100 hodín

Odborné vedomosti pre úplnú kvalifikáciu
	Odborné zručnosti pre úplnú kvalifikáciu
	
Účtovník vie/pozná:

•	ustanovenia a princípy definované v zákone č. 431/2002 Z. z. o účtovníctve v znení neskorších predpisov, 
•	aktuálne znenie Opatrenia MF SR č. 23054/2002-92, ktorým sa ustanovujú podrobnosti o postupoch účtovania a rámcovej účtovej osnove pre podnikateľov účtujúcich v sústave podvojného účtovníctva, v znení neskorších predpisov,
•	aktuálne znenie Opatrenia MF SR č. 4455/2003-92, ktorým sa ustanovujú podrobnosti o usporiadaní, označovaní a obsahovom vymedzení položiek individuálnej účtovnej závierky a rozsahu údajov určených z IÚZ na zverejnenie pre podnikateľov účtujúcich v sústave podvojného účtovníctva, v znení neskorších predpisov,
•	aktuálne znenie Opatrenia MF/27076/2007-74, ktorým sa ustanovujú podrobnosti o postupoch účtovania a podrobnosti o usporiadaní, označovaní a obsahovom vymedzení položiek účtovnej závierky pre účtovné jednotky účtujúce v sústave jednoduchého účtovníctva, ktoré podnikajú alebo vykonávajú inú samostatnú zárobkovú činnosť, ak preukazujú svoje výdavky vynaložené na dosiahnutie, zabezpečenie a udržanie príjmov na účely zistenia základu dane z príjmov. 
•	Zákonník práce č. 311/2001 Z. z. v znení neskorších predpisov,
•	súvisiace právne predpisy v aktuálnom znení: zákon o sociálnom fonde, zákon o dani z príjmov, zákon o zdravotnom poistení, zákon o sociálnom poistení,  zákon o dani z príjmov, zákon o dani z pridanej hodnoty, zákon o miestnych daniach a pod.,
•	systém a zásady organizácie účtovníckych prác (harmonogram) a vie koordinovať prácu nadväzujúcich činností,
•	ako vypracovať interné doklady, interné smernice a iné písomnosti v rámci účtovnej jednotky,
•	zásady vedenia a účtovania miezd, základy pracovného práva, základy pracovno-právnych vzťahov,
•	ako vypracovať a komu predkladať formuláre, tlačivá a iné písomnosti pri styku účtovnej jednotky s externým prostredím v zmysle príslušných právnych predpisov a požiadaviek daňového úradu a iných orgánov.	Účtovník je zručný v oblasti:

•	vedenia a vystavovania účtovných dokladov a iných písomností, 
•	zaúčtovania účtovných zápisov a vedenia účtovných kníh a to ručne alebo pomocou účtovného softvéru,
•	obehu a spracovania účtovných dokladov, kontroly vecných a formálnych náležitostí,
•	vypracovania a aktualizácie vnútroorganizačných smerníc a iných interných dokladov nevyhnutných pre správne vedenie účtovníctva,
•	obstarania, oceňovania, účtovania, zaraďovania, odpisovania a vyraďovania dlhodobého majetku,
•	obstarania, oceňovania, účtovania, zásob (externe nakupovaných, vlastnej výroby), vedenie analytickej evidencie zásob na sklade,
•	oceňovania a účtovania finančného majetku, 
•	oceňovania a účtovania pohľadávok a krátkodobých záväzkov (z obchodných vzťahov, finančných vzťahov, pracovno-právnych vzťahov atď.),
•	evidencie a účtovania dane z pridanej hodnoty, dane z príjmov, a ostatných priamych a nepriamych daní, 
•	oceňovania a účtovania vlastného imania a dlhodobých záväzkov, tvorby a použitia sociálneho fondu, 
•	účtovania nákladov a výnosov z hospodárskej, finančnej a mimoriadnej činnosti, zisťovania výsledku hospodárenia,
•	problematiky týkajúcej sa pracovnej zmluvy, foriem pracovného pomeru, vymeriavacieho základu, priemerného zárobku, sadzieb poistného na verejné zdravotné poistenie, sociálne poistenie, zdaňovania príjmov zo závislej činnosti atď.,
•	praktického spracovania podkladov pre výpočet miezd,
•	komplexného spracovania mzdovej agendy,
•	zaúčtovania miezd, odvodov a dane z príjmov zo závislej činnosti,
•	tvorby a použitia opravných položiek, rezerv a preceňovania majetku ku dňu, ku ktorému sa zostavuje účtovná závierka,
•	vykonania inventarizácie majetku, záväzkov a vlastného imania, zaúčtovania inventarizačných rozdielov,
•	vykonania ostatných uzávierkových prác (účtovnej uzávierky),
•	zostavenie účtovnej závierky, účtovných výkazov (súvaha, výkaz ziskov a strát, poznámky) a daňového priznania k dani z príjmov v zmysle aktuálnych právnych predpisov platných pre podvojné účtovníctvo,
•	zostavenia účtovnej závierky v sústave jednoduchého účtovníctva (výkaz o majetku a záväzkoch, výkaz o príjmoch a výdavkoch) a daňového priznania k dani z príjmov FO,
•	výpočtu daňového základu, 
•	uchovávania a ochrany účtovnej dokumentácie a ostatných písomností,
•	registračných a oznamovacích povinností, vypracovania prehľadov, hlásení a ostatných tlačív a formulárov vyplývajúcich z právnych predpisov,
•	komunikácie s príslušnými úradmi (daňovým úradom, Sociálnou poisťovňou, zdravotnými poisťovňami a pod.).	

Odborné vedomosti pre čiastočnú kvalifikáciu
	Odborné zručnosti pre čiastočnú kvalifikáciu
	
Účtovník v podvojnom účtovníctve vie/pozná:

•	ustanovenia a princípy definované v zákone č. 431/2002 Z. z. o účtovníctve v znení neskorších predpisov, 
•	aktuálne znenie Opatrenia MF SR č.     23054/2002-92, ktorým sa ustanovujú podrobnosti o postupoch účtovania a rámcovej účtovej osnove pre podnikateľov účtujúcich v sústave podvojného účtovníctva, v znení neskorších predpisov,
•	aktuálne znenie Opatrenia MF SR č. 4455/2003-92, ktorým sa ustanovujú podrobnosti o usporiadaní, označovaní a obsahovom vymedzení položiek individuálnej účtovnej závierky a rozsahu údajov určených z IÚZ na zverejnenie pre podnikateľov účtujúcich v sústave podvojného účtovníctva, v znení neskorších predpisov,
•	súvisiace právne predpisy v aktuálnom znení: Obchodný zákonník, Zákonník práce, zákon o sociálnom fonde, zákon o dani z príjmov, zákon o dani z pridanej hodnoty, zákon o miestnych daniach a pod.,
•	systém a zásady organizácie účtovníckych prác, 
•	ako vypracovať interné doklady, interné smernice a iné písomnosti v rámci účtovnej jednotky,
•	ako vypracovať a komu predkladať formuláre, tlačivá a iné písomnosti pri styku účtovnej jednotky s externým prostredím v zmysle príslušných právnych predpisov a požiadaviek daňového úradu a iných orgánov,
•	požiadavky na štruktúru a obsah prezentovaných informácií z účtovníctva a účtovnej závierky.
	Účtovník v podvojnom účtovníctve je zručný v oblasti:
•	dokumentácie účtovných prípadov, vedenia a vystavovania účtovných dokladov a iných písomností, 
•	zaúčtovania účtovných zápisov a vedenia účtovných kníh (denníka, hlavnej knihy) a to ručne alebo pomocou účtovného softvéru,
•	vypracovania a aktualizácie účtového rozvrhu, vnútroorganizačných smerníc a iných interných dokladov nevyhnutných pre správne vedenie účtovníctva,
•	obstarania, oceňovania, účtovania, zaraďovania, odpisovania a vyraďovania dlhodobého majetku,
•	obstarania, oceňovania, účtovania, zásob (externe nakupovaných, vlastnej výroby), vedenie analytickej evidencie zásob na sklade,
•	oceňovania a účtovania finančného majetku, 
•	oceňovania a účtovania pohľadávok a krátkodobých záväzkov (z obchodných vzťahov, finančných vzťahov, pracovno-právnych vzťahov atď.),
•	evidencie a účtovania dane z pridanej hodnoty, dane z príjmov, a ostatných priamych a nepriamych daní, 
•	oceňovania a účtovania vlastného imania a dlhodobých záväzkov, tvorby a použitia sociálneho fondu, 
•	účtovania nákladov a výnosov z hospodárskej, finančnej a mimoriadnej činnosti, zisťovania výsledku hospodárenia,
•	tvorby a použitia opravných položiek, rezerv a preceňovania majetku ku dňu, ku ktorému sa zostavuje účtovná závierka,
•	vykonania inventarizácie majetku, záväzkov a vlastného imania, zaúčtovania inventarizačných rozdielov,
•	vykonania ostatných uzávierkových prác (účtovnej uzávierky),
•	zostavenie účtovnej závierky, účtovných výkazov (súvaha, výkaz ziskov a strát, poznámky) a daňového priznania k dani z príjmov v zmysle aktuálnych právnych predpisov platných pre podvojné účtovníctvo,
•	archivácie účtovných dokladov a písomností.	

Odborné vedomosti pre čiastočnú kvalifikáciu
	Odborné zručnosti pre čiastočnú kvalifikáciu
	
Účtovník v jednoduchom účtovníctve vie/pozná:

•	ustanovenia a princípy definované v zákone č. 431/2002 Z. z. o účtovníctve v znení neskorších predpisov, 
•	aktuálne znenie Opatrenia MF/27076/2007-74, ktorým sa ustanovujú podrobnosti o postupoch účtovania a podrobnosti o usporiadaní, označovaní a obsahovom vymedzení položiek účtovnej závierky pre účtovné jednotky účtujúce v sústave jednoduchého účtovníctva, ktoré podnikajú alebo vykonávajú inú samostatnú zárobkovú činnosť, ak preukazujú svoje výdavky vynaložené na dosiahnutie, zabezpečenie a udržanie príjmov na účely zistenia základu dane z príjmov. 
•	súvisiace právne predpisy v aktuálnom znení: Obchodný zákonník, Zákonník práce, zákon o sociálnom fonde, zákon o dani z príjmov, zákon o dani z pridanej hodnoty, zákon o miestnych daniach a pod.,
•	odbornú terminológiu a zásady vedenia jednoduchého účtovníctva,
•	systém a zásady organizácie účtovníckych prác, 
•	ako vypracovať interné doklady, interné smernice a iné písomnosti v rámci účtovnej jednotky,
•	ako vypracovať a komu predkladať formuláre, tlačivá a iné písomnosti pri styku účtovnej jednotky s externým prostredím v zmysle príslušných právnych predpisov a požiadaviek daňového úradu a iných orgánov,
•	požiadavky na štruktúru a obsah prezentovaných informácií z  účtovnej závierky.	Účtovník v jednoduchom účtovníctve je zručný v oblasti:

•	vedenia účtovnej dokumentácie ručne alebo pomocou účtovného softvéru,
•	obehu a spracovania účtovných dokladov, kontroly vecných a formálnych náležitostí,
•	praktického vedenia peňažného denníka,
•	praktického vedenia ostatných účtovných kníh (kniha pohľadávok, kniha záväzkov, evidencia majetku, evidencia DPH, kniha jázd, kniha sociálneho fondu a pod., ),
•	obstarania, oceňovania, evidencie, odpisovania a vyraďovania dlhodobého majetku,
•	obstarania, oceňovania, evidencie a skladovania zásob,
•	evidencie zúčtovacích vzťahov z obchodnej, finančnej činnosti a pracovnoprávnych vzťahov,
•	evidencie zúčtovacích vzťahov vyplývajúcich z daní (daň z príjmov, daň z pridanej hodnoty, ostatné priame a nepriame dane) a dotácií,
•	uzatvorenia účtovných kníh,
•	inventarizácie majetku a záväzkov,
•	zostavenia účtovnej závierky v sústave jednoduchého účtovníctva (výkaz o majetku a záväzkoch, výkaz o príjmoch a výdavkoch) a daňového priznania k dani z príjmov FO,
•	výpočtu daňového základu, 
•	uchovávania a ochrany účtovnej dokumentácie.	

Odborné vedomosti pre čiastočnú kvalifikáciu
	Odborné zručnosti pre čiastočnú kvalifikáciu
	
Účtovník v mzdovom účtovníctve vie/pozná:

•	ustanovenia a princípy definované v zákone č. 431/2002 Z. z. o účtovníctve v znení neskorších predpisov, 
•	Zákonník práce č. 311/2001 Z. z. v znení neskorších predpisov,
•	súvisiace právne predpisy v aktuálnom znení: zákon o sociálnom fonde, zákon o dani z príjmov, zákon o zdravotnom poistení, zákon o sociálnom poistení a pod.,
•	zásady vedenia a účtovania miezd, základy pracovného práva, základy pracovno-právnych vzťahov,
•	ako vypracovať interné doklady, interné smernice a iné písomnosti v oblasti pracovno-právnych vzťahov,
•	ako vypracovať a komu predkladať formuláre, tlačivá a iné písomnosti pri styku účtovnej jednotky s externým prostredím v zmysle príslušných právnych predpisov.
	Účtovník v mzdovom účtovníctve je zručný v oblasti:

•	problematiky týkajúcej sa pracovnej zmluvy, foriem pracovného pomeru, vymeriavacieho základu, priemerného zárobku, sadzieb poistného na verejné zdravotné poistenie, sociálne poistenie atď.,
•	spracovania podkladov pre výpočet mzdy, práce nadčas,  náhrad mzdy pri prekážkach v práci, dovolenky, odmien, odstupného, odchodného, cestovných náhrad, nepeňažných príjmov, skončenia pracovného pomeru a pod.
•	zdaňovania príjmov zo závislej činnosti, daňového bonusu, zamestnaneckej prémie, uplatňovania nezdaniteľnej časti základu dane, ročného zúčtovania preddavkov na daň z príjmov zo závislej činnosti a pod.,
•	praktického spracovania podkladov a výpočtu miezd,
•	komplexného spracovania mzdovej agendy (vyhotovenia mzdových listov a prehľadov, zúčtovacej a výplatnej listiny miezd, evidenčných listov dôchodkového zabezpečenia a pod.)
•	zaúčtovania miezd, odvodov a dane z príjmov zo závislej činnosti,
•	registračných a oznamovacích povinností, vypracovania prehľadov, hlásení a ostatných tlačív a formulárov vyplývajúcich z právnych predpisov upravujúcich pracovnoprávne vzťahy,
•	komunikácie s príslušnými úradmi (daňovým úradom, Sociálnou poisťovňou, zdravotnými poisťovňami a pod.).	

E. HODNOTIACI ŠTANDARD

•	V procese uznávania výsledkov ďalšieho vzdelávania, overenia a hodnotenia odbornej spôsobilosti v rámci tejto kvalifikácie môže každá fyzická osoba požiadať o vykonanie skúšky. Úroveň nadobudnutých všeobecných schopností je súčasťou hodnotiaceho štandardu (minimálna požiadavka úrovne ISCED 2C).
•	Skúšku bude tvoriť teoretická časť a praktická časť v závislosti od charakteru pracovnej činnosti, na ktorej výkon sa overuje dosiahnutá odborná spôsobilosť a ktorá je určená hodnotiacim štandardom. 
•	Pri zostavovaní učebného plánu vzdelávacieho programu sa sústreďte na to, aby absolvent akreditovaného vzdelávacieho programu vedel na skúške preukázať odborné vedomosti a odborné zručnosti na požadovanej úrovni všeobecných schopností zadefinovaných v hodnotiacom štandarde. 

Predmetom overenia a hodnotenia bude:

1.	preukázanie znalostí z účtovnej a daňovej legislatívy (ovládanie jednotlivých ustanovení nevyhnutných pre správne vedenie účtovníctva),
2.	orientácia v súvisiacej legislatíve (pracovno-právnej a pod.)
3.	charakterizovanie odlišností účtovných sústav (sústavy jednoduchého účtovníctva a sústavy podvojného účtovníctva) a účtovných kníh vedených v jednotlivých účtovných sústavách,
4.	znalosť odbornej terminológie, zásad a princípov platných v účtovníctve,
5.	pochopenie pravidiel oceňovania majetku, vlastného imania a záväzkov v účtovníctve podnikateľských subjektov,
6.	porozumenie systému obehu a spracovania účtovných dokladov, rozlíšenie druhov dokladov, kontrola vecných a formálnych náležitostí účtovných dokladov tvoriacich podklad pre účtovníctvo,
7.	ovládanie systému a organizácie účtovníckych prác, 
8.	znalosť obsahovej náplne jednotlivých účtových tried, účtových skupín a účtov nevyhnutných pre správne zaúčtovanie účtovných prípadov,
9.	praktická aplikácia postupov účtovania v modelovom podnikateľskom prostredí (overenie vedomostí formou príkladov, prípadových štúdií a pod.),
10.	zistenie výsledku hospodárenia z jednotlivých činností a transformácia na základ dane z príjmov, 
11.	overenie schopnosti viesť účtovníctvo (ručne alebo pomocou účtovného softvéru) vo všetkých jeho fázach (otvorenie účtovných kníh, zaúčtovanie jednotlivých účtovných prípadov, vykonanie účtovnej uzávierky, uzatvorenie účtovných kníh a zostavenie účtovnej závierky vrátane vyplnenia príslušných tlačív),
12.	prehľad v povinnostiach vyplývajúcich z legislatívy (kedy, komu a akou formou je potrebné vypracovať a  predkladať rôzne tlačivá, formuláre a iné písomnosti).